CELEX: 52016DC0680
Language: ro
Date: 2016-10-19
Title: PROIECTUL DE BUGET RECTIFICATIV NR. 6 LA BUGETUL GENERAL 2016 care însoțește propunerea privind mobilizarea Fondului de solidaritate al Uniunii Europene pentru acordarea de asistență Germaniei

COMISIA EUROPEANĂ
            Bruxelles, 19.10.2016
            COM(2016) 680 final
            PROIECTUL DE BUGET RECTIFICATIV NR. 6LA BUGETUL GENERAL 2016
            care însoțește propunerea privind mobilizarea Fondului de solidaritate al Uniunii Europene pentru acordarea de asistență Germaniei
            
               
         
         
            
               Având în vedere:
            
            
               –Tratatul privind funcționarea Uniunii Europene, în special articolul 314, coroborat cu Tratatul de instituire a Comunității Europene a Energiei Atomice, în special articolul 106a,
            
            
               –Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii
                  1
               , în special articolul 41,
            
            
               –Bugetul general al Uniunii Europene pentru exercițiul financiar 2016, adoptat la 25 noiembrie 2015
                  2
               ,
            
            
               –Bugetul rectificativ nr. 1/2016
                  3
               , adoptat la 14 aprilie 2016,
            
            
               –Bugetul rectificativ nr. 2/2016
                  4
               , adoptat la 6 iulie 2016,
            
            
               –Proiectul de buget rectificativ nr. 3/2016
                  5
               , adoptat la 30 iunie 2016,
            
            
               –Proiectul de buget rectificativ nr. 4/2016
                  6
               , adoptat la 30 septembrie 2016,
            
            
               –Proiectul de buget rectificativ nr. 5/2016
                  7
               , adoptat la 7 octombrie 2016.
            
            
               Comisia Europeană prezintă Parlamentului European și Consiliului Proiectul de buget rectificativ nr. 6 la bugetul 2016.
            
            
               MODIFICĂRI LA SITUAȚIA VENITURILOR ȘI A CHELTUIELILOR PE SECȚIUNI
            
            
               Modificările la situația veniturilor și a cheltuielilor pe secțiuni pot fi consultate pe site-ul EUR-Lex (
               
                  http://eur-lex.europa.eu/budget/www/index-ro.htm
               
               ). Cu titlu informativ, se atașează ca anexă la buget o versiune în limba engleză a modificărilor la această situație.
            
            
               CUPRINS
            
            
            
               1.
                     IntroducERE
                     4
            
            
               2. 
                     Mobilizarea Fondului de solidaritate al Uniunii Europene
                     4
            
            
               2.1 Germania – inundațiile din vară4
            
            
               3.
                     Finanțarea
                     5
            
            
               4.
                     ConcluZIE
                     6
            
         
         
            
               1.Introducere
            
            
               Proiectul de buget rectificativ (PBR) nr. 6 pentru exercițiul 2016 vizează mobilizarea sumei de 31 475 125 EUR din Fondul de solidaritate al Uniunii Europene (FSUE), sub formă de credite de angajament și de plată. Mobilizarea este legată de inundațiile din Germania.
            
            
               2. Mobilizarea Fondului de solidaritate al Uniunii Europene
            
            
               La sfârșitul lunii august 2016, Comisia a primit o cerere de asistență financiară din FSUE privind catastrofe naturale în Germania (inundațiile din mai-iunie 2016).
            
            
               Serviciile Comisiei au analizat în mod amănunțit cererea, în conformitate cu Regulamentul (CE) nr. 2012/2002 al Consiliului
                  8
                de instituire a FSUE (denumit în continuare „regulamentul”), în special cu articolele 2, 3 și 4. 
            
            
               Elementele cele mai importante ale evaluărilor sunt prezentate pe scurt în cele ce urmează.
            
            
               2.1. Germania – inundațiile din vară
            
            
               (1)Pe parcursul lunilor mai și iunie 2016, districtul administrativ Rottal-Inn din Bavaria Inferioară a fost afectat de o serie de inundații/ viituri rapide extrem de intense și de durată scurtă care au cauzat distrugeri ale infrastructurii publice și private, ale locuințelor private și ale exploatațiilor agricole.
            
            
               (2)Fiind de origine naturală, inundațiile se încadrează în principalul domeniu de aplicare al FSUE.
            
            
               (3)Cererea Germaniei a fost primită la 19 august 2016, în termen de 12 săptămâni de la înregistrarea primelor daune care a avut loc la 28 mai 2016.
            
            
               (4)Germania nu a solicitat plata unui avans.
            
            
               (5)Autoritățile germane au estimat daunele directe totale cauzate de catastrofă la 1 259,005 milioane EUR. Această sumă reprezintă 38 % din pragul de „catastrofă majoră” pentru mobilizarea a 3 312,242 de milioane EUR din FSUE, aplicabil Germaniei în 2016 (și anume 3 miliarde EUR la prețurile din 2011).
            
            
               (6)Deoarece daunele directe totale rămân sub pragul de catastrofă majoră care trebuie atins pentru mobilizarea Fondului de solidaritate, cererea a fost analizată pe baza criteriilor privind „catastrofele regionale”, astfel cum se prevede la articolul 2 alineatul (3) din regulament, care definește „catastrofa regională” ca fiind orice catastrofă naturală care provoacă într-o regiune de nivel NUTS 2 dintr-un stat eligibil daune directe care depășesc 1,5 % din PIB-ul regiunii respective. Cererea Germaniei se referă la o singură regiune de nivel NUTS 2, și anume „Niederbayern (DE22)”. Daunele directe raportate, în valoare de 1 259,005 milioane EUR, reprezintă 3,03 % din PIB-ul acesteia (41 522 milioane EUR, pe baza datelor din 2014), depășind astfel pragul de 1,5 % prevăzut la articolul 2 alineatul (3) din regulament. Prin urmare, cererea depusă de Germania este eligibilă pentru a beneficia de o contribuție din Fondul de solidaritate.
            
            
               (7)În ceea ce privește impactul și consecințele catastrofei, districtul administrativ Rottal-Inn din Bavaria Inferioară a avut cel mai mult de suferit. În special, orașul „Simbach am Inn” a fost distrus aproape în întregime în prima zi a lunii iunie. În districtul Rottal-Inn a fost inundată o suprafață de aproximativ 430 km² în care există aproximativ 5 000 de locuințe. La momentul depunerii cererii, peste 2 000 de persoane încă se aflau în imposibilitatea de a se întoarce la casele lor și au trebuit să solicite cazare provizorie. Impactul evenimentelor din iunie a afectat zona municipiului Waldkirchen (districtul Freyung-Grafenau), unde au fost inundate 90 de case. Părți din spitalul local au trebuit să își suspende activitatea. În total, au fost afectate peste 47 000 de persoane din Bavaria Inferioară, iar șapte persoane și-au pierdut viața. Evenimentele au provocat daune considerabile întreprinderilor și agriculturii. În plus, au fost semnalate pagube importante la infrastructura de bază: căile de circulație precum liniile ferate, drumurile locale și naționale au devenit impracticabile, ceea ce generează grave probleme de trafic. Serviciile de alimentare cu apă și de canalizare au fost întrerupte, iar rețeaua de energie electrică a fost afectată. În orașul „Simbach am Inn”, timp de trei săptămâni alimentarea cu apă asigurată de municipalitate a fost întreruptă. Pe lângă eforturile depuse de numeroase organizații umanitare, au fost mobilizate peste 12 000 de persoane în total, inclusiv aproximativ 5 700 de membri din brigada de pompieri și 1 000 de ofițeri de poliție din Bavaria.
            
            
               (8)Costul operațiunilor urgente de primă necesitate eligibile în temeiul articolului 3 alineatul (2) din regulament a fost estimat de către autoritățile germane la 94,196 milioane EUR și a fost defalcat pe tipuri de operațiuni. Ponderea cea mai mare din costurile operațiunilor de urgență (peste 52,227 de milioane EUR) o au acțiunile de reabilitare din sectorul transporturilor. Pe al doilea loc ca proporție a costurilor se situează măsurile de curățare care se ridică la 21,083 de milioane EUR.
            
            
               (9)Regiunea afectată este eligibilă pentru a beneficia de finanțare din fondurile structurale și de investiții europene (2014-2020) ca „regiune mai dezvoltată”. Autoritățile germane nu au indicat Comisiei că ar avea intenția de a realoca fonduri din programul aferent fondurilor ESI pentru măsurile de reabilitare.
            
            
               (10)În ceea ce privește punerea în aplicare a legislației Uniunii privind prevenirea și gestionarea riscurilor de catastrofe, în prezent nu se desfășoară nicio procedură de constatare a neîndeplinirii obligațiilor. În plus, cererea Germaniei oferă o imagine de ansamblu detaliată a măsurilor de prevenire instituite. De exemplu, în 2014, Ministerul de Interne, Construcții și Transport din Bavaria a pregătit, împreună cu toate părțile interesate, un program de investiții speciale pentru apărare împotriva inundațiilor, care se derulează pe o perioadă de patru ani (2015-2018), investiția totală ridicându-se la 25 de milioane EUR. În ceea ce privește avertizarea în caz de inundații și planurile de mobilizare locale, ministerul a furnizat autorităților de protecție civilă și municipalităților orientări privind stabilirea sau prelungirea avertizărilor în caz de inundații și elaborarea planurilor de mobilizare, care au fost urmate de numeroase sesiuni de informare și de formare.
            
            
               (11)La data depunerii cererii, Germania nu făcea obiectul procedurii de constatare a neîndeplinirii obligațiilor în ceea ce privește legislația Uniunii referitoare la natura catastrofei.
            
            
               (12)Autoritățile germane au confirmat faptul că nu există o asigurare care să acopere costurile eligibile, cu excepția celor deja identificate de acestea, care se ridică la 0,131 de milioane EUR.
            
            
               3.Finanțarea
            
         
         
            
               Având în vedere că solidaritatea reprezintă principala justificare pentru crearea fondului, Comisia consideră că ajutorul provenit din acest fond ar trebui să fie progresiv. Astfel, potrivit practicilor anterioare, partea din daune care depășește pragul de „catastrofă majoră” pentru mobilizarea Fondului de solidaritate (și anume 0,6 % din VNB sau 3 miliarde EUR, la prețurile din 2011, luându-se în considerare cea mai mică sumă) ar trebui să beneficieze de o intensitate mai mare a ajutorului față de daunele inferioare pragului. Rata aplicată în trecut pentru stabilirea sumelor alocate pentru catastrofe majore este de 2,5 % din valoarea daunelor totale directe situată sub prag și de 6 % pentru partea din daune care depășește pragul. Pentru catastrofele regionale și pentru catastrofele acceptate în temeiul dispoziției „țară învecinată”, rata este de 2,5 %. Această rată a fost aplicată deoarece catastrofa nu a depășit pragul pentru catastrofe majore aplicabil Germaniei în 2016.
            
            
               Prin urmare, Comisia propune aplicarea acelorași procentaje și mobilizarea următoarelor sume cu titlu de ajutor:
            
            
                     
                        Catastrofă
                     
                  
                  
                     
                        Daune directe
                     
                     
                        (milioane EUR)
                     
                  
                  
                     
                        Costul total al operațiunilor eligibile
                     
                     
                        (milioane EUR)
                     
                     
                  
                  
                     
                        Pragul pentru catastrofe regionale aplicat
                     
                     
                        [1,5 % din PIB] (milioane EUR)
                     
                  
                  
                     
                        2,5 % din daunele directe 
                        (în EUR)
                     
                  
                  
                     
                        6 % din daunele directe care depășesc pragul
                     
                     
                  
                  
                     
                        Valoarea totală a ajutorului propus
                     
                     
                     
                        (în EUR)
                     
                  
               
                     
                        GERMANIA
                     
                  
                  
                     
                        1 259,005
                     
                  
                  
                     
                        94,196
                     
                  
                  
                     
                        622,8
                     
                  
                  
                     
                        31 475 125 
                     
                  
                  
                     
                        ~
                     
                  
                  
                     
                        31 475 125
                     
                  
               
                     
                        TOTAL
                     
                  
                  
                     
                        31 475 125
                     
                  
               
               Aceasta este a doua propunere de decizie privind mobilizarea Fondului de solidaritate al Uniunii Europene în 2016. Valoarea totală a ajutorului propus mai sus respectă dispozițiile privind plafonul din regulamentul privind cadrul financiar multianual (CFM)
                  9
               , care este de 552 040 402 EUR (și anume 500 000 000 EUR la prețurile din 2011).
            
            
               În plus, în conformitate cu articolul 10 alineatul (1) din regulamentul Consiliului privind cadrul financiar multianual
                  10
               , întrucât alocarea pentru 2015, de 541 216 080 EUR, nu a fost cheltuită, aceasta este reportată pentru exercițiul 2016. Prin urmare, suma totală care a rămas pentru mobilizarea FSUE la începutul exercițiului 2016 a fost de 1 093 256 482 EUR. Suma rămasă necheltuită se ridică în prezent la 1 091 604 648 EUR, după primele propuneri din 2016 de mobilizare a fondului (1 651 834 EUR, pentru cutremurul care a avut loc în insulele Ionice, Grecia).
            
            
               4.Concluzie 
            
            
               Comisia propune mobilizarea Fondului de solidaritate al Uniunii Europene pentru cazul Germaniei prezentat mai sus și modificarea bugetului 2016 prin majorarea alocării pentru articolul bugetar 13 06 01 „Acordarea de asistență statelor membre în cazul unor catastrofe naturale majore cu repercusiuni grave asupra condițiilor de trai, a mediului natural sau a economiei” cu 31 475 125 EUR atât în credite de angajament, cât și în credite de plată.
            
            
               Ținând seama de faptul că Fondul de solidaritate al Uniunii Europene este un instrument special, astfel cum sunt definite aceste instrumente în regulamentul privind CFM, creditele corespunzătoare ar trebui să fie înscrise în buget în afara plafoanelor corespunzătoare prevăzute în CFM .
            
         
         
            
                  
                     (1)
                  JO L 298, 26.10.2012, p. 1.
               
               
                  
                     (2)
                  JO L 48, 24.2.2016, p. 1.
               
               
                  
                     (3)
                   JO L 143, 31.5.2016, p. 1.
               
               
                  
                     (4)
                   JO L 248, 15.9.2016, p. 1.
               
               
                  
                     (5)
                   COM(2016) 227 final, 30.6.2016.
               
               
                  
                     (6)
                   COM(2016) 623, 30.9.2016.
               
               
                  
                     (7)
                   COM(2016) 660, 7.10.2016.
               
               
                  
                     (8)
                  
               
               
                  
                     (9)
                   JO L 347, 20.12.2013, p. 884.
               
               
                  
                     (10)
                  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020, JO L 347, 20.12.2013, p. 884.